**Εκλογές στη Νέα Καληδονία** διεξάγονται από το 1885. Η Νέα Καληδονία εκλέγει το Εδαφικό Κογκρέσο (*Congrès Territorial*) που αποτελείται από 54 μέλη (τα μέλη των 3 περιφερειακών συμβουλίων, εκλεγμένα όλα για πενταετή θητεία με αναλογική εκπροσώπηση).
Στο νησί λειτουργεί το πολυκομματικό σύστημα, καθώς υπάρχουν πολλά ισχυρά κόμματα.

Πρόσφατες εκλογές
-----------------

Οι πιο πρόσφατες εκλογές διεξήχθησαν στις 11 Μαΐου 2014. Τα κόμματα που τάσσονται κατά της ανεξαρτησίας κέρδισαν τις εκλογές, με 29 έδρες από τις συνολικά 54 του Κογκρέσου.

Οι πολίτες ψήφισαν τα 87 μέλη των 3 επαρχιακών Συνελεύσεων. Με τη σειρά τους, τα 54 έγιναν μέλη του Κογκρέσου. Στην ψηφοφορία έλαβαν μέρος μόνο όσοι εγκαταστάθηκαν στο νησί πριν το 1988. Συνολικά 17 κόμματα έκαναν αίτηση για να συμμετάσχουν στις εκλογές.

Εκστρατεία
----------

Το κύριο θέμα στις εκλογές εκείνες ήταν η ανεξαρτησία από τη Γαλλία. Το Κογκρέσο που θα εκλεγόταν θα λάμβανε αποφάσεις προς την ανεξαρτησία, με βάση τα συμφωνηθέντα στη Συμφωνία της Νουμέα και θα διεξαχθεί δημοψήφισμα για το θέμα αυτό σε περίπτωση που τα 3/5 της Συνέλευσης τάσσονταν υπέρ της διεξαγωγής του. Ωστόσο, το Απελευθερωτικό Μέτωπο των Κανάκ ισχυρίστηκε ότι 6.700 άνθρωποι που ήταν για να ψηφίσουν στις εκλογές είχαν φύγει για τη Νέα Καληδονία μετά το 1988 και ότι 2.000 άτομα που θα έπρεπε να είχαν εγγραφεί στους ειδικούς καταλόγους για τις εκλογές της Εδαφικής Συνέλευσης, δεν ενεγράφησαν (περί το 7% του συνόλου των εγγεγραμμένων). Οι ομάδες που ήταν κατά της ανεξαρτησίας ανταπάντησαν ότι 4.000 Κανάκ θα έπρεπε να διαγραφούν από τους καταλόγους και ότι αν το θέμα έφτανε στα δικαστήρια θα αποτελούσε απειλή για την ειρήνη.

Η τηλεοπτική συζήτηση που είχε προγραμματιστεί για το θέμα, αναβλήθηκε την τελευταία στιγμή. Τα Ηνωμένα Έθνη έστειλαν αντιπροσωπεία τους στο έδαφος το Μάρτιο του 2014 για να διερευνήσουν το θέμα που προέκυψε με τους εκλογικούς καταλόγους και προκειμένου να εξασφαλίσουν ότι τηρήθηκαν τα συμφωνηθέντα.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| L'Avenir Ensemble (Μαζί στο Μέλλον) | 24.863 | 23,31 | 13 | +8 |
| Μέτωπο για την Ενότητα | 13.649 | 12,79 | 7 | –6 |
| Καληδονιακή Ένωση–FLINKS | 13.602 | 12,75 | 9 | – |
| Ένωση για την Καληδονία στη Γαλλία | 12.539 | 11,75 | 6 | Νέο |
| Χτίστε το Έθνος μας Ουράνιο Τόξο | 12.289 | 11,52 | 6 | Νέο |
| Εθνική Ένωση για την Ανεξαρτησία | 8.876 | 8,32 | 6 | – |
| Labour Party | 3.678 | 3,45 | 1 | –2 |
| National Front | 2.706 | 2,54 | 0 | 0 |
| Μία Επαρχία για Όλους | 2.561 | 2,40 | 2 | Νέο |
| Συμφωνία Βόρειας Επαρχίας | 2.191 | 2,05 | 1 | Νέο |
| Χώρα Συσπείρωσης | 2.190 | 2,05 | 0 | Νέο |
| Κόμμα της Απελευθέρωσης των Κανάκ | 2.053 | 1,92 | 1 | – |
| Αυτόχθων Δυναμική | 1.566 | 1,47 | 1 | Νέο |
| Ένωση για την Οικοδόμηση των Νήσων της Πίστης | 1.564 | 1,47 | 1 | Ένωση |
| Η Άλλη Φωνή | 939 | 0.88 | 0 | Νέο |
| Άκυρα/λευκά | 1.410 | – | – | – |
| **Σύνολο** | **106.650** | **100** | **54** | **0** |
| Εγγεγραμμένοι/συμμετοχή | 152.457 | 69,95 | – | – |
| Πηγή: New Caledonia Government |

  

### Εκλογές 2004

Στις εκλογές, που διεξήχθησαν στις 9 Μαΐου του 2004, η κατανομή των εδρών ανά κόμμα ήταν: RPCR-UMP 16, AE 16, UNI-FLNKS 8, UC 7, FN 4, λοιπά 3. Η Νέα Καληδονία διαθέτει δύο έδρες στη γαλλική Γερουσία. Στις τελευταίες εκλογές που διενεργήθηκαν στις 21 Σεπτεμβρίου του 2008, το UMP κέρδισε και τις 2. Επίσης, εκλέγονται και δύο βουλευτές στην Γαλλική Εθνοσυνέλευση. Στις εκλογές του 2007 (10 και 17 Ιουνίου του 2007) το UMP κέρδισε τις 2 έδρες.

### Εκλογές 2009

Το Εδαφικό Κογκρέσο (Congres du territoire) αποτελείται από 54 έδρες. Τα μέλη του ανήκουν στις επαρχιακές συνελεύσεις (Assemblees Provinciales) και εκλέγονται με καθολική ψηφοφορία για πενταετή θητεία. 

Οι τελευταίες εκλογές διεξήχθησαν στις 10 Μαΐου του 2009. Συνολικά 76 ήταν οι υποψήφιοι για τις 3 επαρχιακές συνελεύσεις. Επί συνόλου αυτών των 76 , οι 54 εκλέγονται μέλη του Κογκρέσου για πενταετή θητεία.

Για πρώτη φορά έλαβε μέρος στις εκλογές το Εργατικό Κόμμα (ιδρυθέν το 2007) ως πολιτική πτέρυγα του κόμματος Ένωση των Κανάκων Εργατών και των Εκμεταλλευομένων (*Union syndicale des travailleurs kanaks et des exploités*, USTKE), το οποίο είναι υπέρ της ανεξαρτησίας. Εξαιτίας του σχίσματος στους κόλπους των δύο σημαντικότερων κομμάτων του μετώπου που είναι κατά της ανεξαρτησίας (Συναγερμός για την Καληδονία στη Δημοκρατία και Μαζί στο Μέλλον- από το οποίο αποσχίστηκε τον Οκτώβριο του 2008 το Καληδονία Μαζί), το κυριότερο κόμμα που είναι υπέρ της ανεξαρτησίας ελπίζει να κερδίσει την πλειοψηφία των εδρών.

Τα κόμματα που τάσσονται κατά της ανεξαρτησίας από τη Γαλλία πέτυχαν σημαντικά κέρδη.

Ειδικότερα, επί 54 εδρών στο εδαφικό κογκρέσο, το πολιτικό στρατόπεδο που είναι κατά της ανεξαρτησίας κέρδισε 31 έδρες, έναντι 23 για τα κόμματα που τάσσονται υπέρ της ανεξαρτησίας. Το γαλλόφιλο UMP εξασφάλισε τον μεγαλύτερο αριθμό εδρών με 13 έδρες ακολουθούμενο από το νεοσύστατο *Caledonie Ensemble* με ηγέτη τον πρόεδρο της Νοτίου Επαρχίας, Φιλίπ Γκομέ, με 10 έδρες. Τα σημαντικότερα κόμματα που είναι υπέρ της ανεξαρτησίας, Καληδονιανή Ένωση και UNI, έλαβαν από 8 έδρες το καθένα σε αντίθεση με τον νικητή των προηγούμενων εκλογών του 2004, το Avenir Ensemble, το οποίο περιορίστηκε στις 6 έδρες.

Πρόεδρος του Κογκρέσου εξελέγη ο Ζεράρ Ποατζά (Gérard Poadja, γεν. 1963) στις 29 Αυγούστου 2012 .

Αποτελέσματα
------------

**Εδαφικό Κογκρέσο, 10 Μαΐου 2009** 

ε • σ | Κόμματα | Ψήφοι | % | Έδρες |
| --- | --- | --- | --- |
|  | Συναγερμός–UMP (*Le Rassemblement–UMP*) | 19.888 | 20,60% | 13 |
|  | Καληδονία Μαζί (*Calédonie Ensemble*) | 14.293 | 14,80% | 9 |
|  | Στο Μέλλον Μαζί–Κίνημα για Ποικιλομορφία (*Avenir Ensemble–Le Mouvement de la diversité*) | 11.308 | 11,71% | 8 |
|  | Καληδονιακή Ένωση–Σοσιαλιστικό Εθνικό Απελευθερωτικό Μέτωπο των Κανάκ (*Union Calédonienne–Front de Libération Nationale Kanak et Socialiste*) | 11.247 | 11,65% | 8 |
|  | Εθνική Ένωση για Ανεξαρτησία- Σοσιαλιστικό Εθνικό Μέτωπο Απελευθέρωσης των Κανάκ (*Union Nationale pour l'Indépendance–Front de Libération Nationale Kanak et Socialiste*) | 8.873 | 9,19% | 5 |
|  | Εργατικό Κόμμα (*Parti Travailliste*) | 7.692 | 7,97% | 3 |
|  | Εθνική Ένωση για την Ανεξαρτησία (*Union Nationale pour l'Indépendance*) | 6.631 | 6,87% | 6 |
|  | Συναγερμός για την Καληδονία (*Rassemblement pour la Calédonie*) | 4.304 | 4,46% | 2 |
|  | Εθνικό Μέτωπο (*Front National*) | 2.591 | 2,68% | 0 |
|  | Πρόταση του Πολίτη (*Ouverture Citoyenne*) | 2.974 | 3,08% | 0 |
|  | Μια Επαρχία για Όλους (*Une Province pour Tous*) | 1.960 | 2,03% | 0 |
|  | Αυτόχθονη Δυναμική (*Dynamique Autochtone*) | 1.852 | 1,92% | 1 |
|  | Γενεά με Κοινή Μοίρα (*Génération Destin Commun*) | 1.215 | 1,26% | 0 |
|  | Ομοσπονδία των Συνεργατικών Επιτροπών Υπέρ της Ανεξαρτησίας (*Fédération des Comités de la Coopération pour l'Indépendance*) | 605 | 0,63% | 0 |
|  | Μια Επαρχία με τη Γαλλία (*Une Province avec la France*) | 516 | 0,53% | 0 |
|  | *ROC Plurielle* | 443 | 0,46% | 0 |
|  | Μαζί για τα Νησάκια (*Ensemble pour les Îles*) | 166 | 0,17% | 0 |
| **Έγκυρα** | 96.558 | 98,00% | **54** |
| **Άκυρα** | 1.962 | 2,00% | — |
| **Σύνολο ψήφων** (συμμετοχή 72,48%) | 98.520 | — | — |
| Πηγή: lematin.ch Αρχειοθετήθηκε 2012-02-18 στο Wayback Machine. |

Δημοψηφίσματα
-------------

### 1958

Στην Νέα Καληδονία έχουν διεξαχθεί και δημοψηφίσματα, με πρώτο εκείνο του 1958, ως μέρος ενός ευρύτερο δημοψηφίσματος στη Γαλλία. Στο εν λόγω δημοψήφισμα στις 28 Σεπτεμβρίου 1958 εγκρίθηκε με 98,12% υπέρ το νέο σύνταγμα και η Νέα Καληδονία έγινε μέλος της Γαλλικής Κοινότητας.

### 1987

Στις 14 Σεπτεμβρίου 1987 διενεργήθηκε δημοψήφισμα ανεξαρτησίας, στο οποίο δεν έλαβαν μέρος σε ένδειξη διαμαρτυρίας οι αυτονομιστές Κανάκοι. Μόνο το 1,7% τάχθηκε υπέρ της ανεξαρτησίας.

### 1988

Σε άλλο δημοψήφισμα στις 6 Νοεμβρίου 1988 οι ψηφοφόροι στη Γαλλία ενέκριναν σε ποσοστό 80% τις συμφωνίες της Ματινιόν. Ωστόσο, η προσέλευση ήταν μόλις 36,9%. Στην Νέα Καληδονία οι συμφωνίες έλαβαν την έγκριση από το 57% των ψηφοφόρων.

### 1998

Στις 8 Νοεμβρίου 1998 διεξήχθη δημοψήφισμα, στο οποίο το 71,85% των ψηφοφόρων ενέκρινε τη συνθήκη της Νουμεά, με την οποία παραχωρήθηκαν περισσότερες εξουσίες στις αρχές της Νέας Καληδονίας.

### 2018

Κύριο λήμμα: Δημοψήφισμα ανεξαρτησίας στη Νέα Καληδονία (2018)
Στο πιο πρόσφατο δημοψήφισμα ανεξαρτησίας, που έγινε στις 4 Νοεμβρίου 2018, οι ψηφοφόροι επέλεξαν για μία ακόμη φορά να μην γίνει ανεξάρτητη η Νέα Καληδονία.

### 2020

Κύριο λήμμα: Δημοψήφισμα ανεξαρτησίας της Νέας Καληδονίας (2020)
### 2021

Κύριο λήμμα: Δημοψήφισμα ανεξαρτησίας Νέας Καληδονίας 2021

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Μαΐου 2014. Ανακτήθηκε στις 27 Μαΐου 2014.
2. ↑  New Caledonia elections: French loyalists win, independence supporters gain ground ABC, 12-5-2014
3. 1 2 3  French magistrates to resolve New Caledonia electoral issues Radio New Zealand International, 28-2-2014
4. ↑  17 party lists to contest New Caledonia provincial elections Radio New Zealand International, 23-4-2014
5. ↑  New Caledonia Congress President Roch Wamytam raises electoral roll concerns ahead of independence moves ABC, 28-2-2014
6. ↑  Televised New Caledonia election debate cancelled Radio New Zealand International, 11-4-2014
7. ↑  UN sends mission to New Caledonia Αρχειοθετήθηκε 2014-05-04 στο Wayback Machine. Islands Business, Απρίλιος 2014
8. ↑  New Caledonia’s next general election on May the 10th
9. ↑  New Caledonia's dominant The Future Together party splits
10. ↑  New Caledonia’s recently formed Labour Party elects its first president
11. 1 2  «Campaigning enters final week in New Caledonia». *Radio New Zealand International*. 4-5-2009.. Ανακτήθηκε στις 4-5-2009.
12. ↑  New Caledonia’s FLNKS gears up for 2009 polls
13. ↑  France welcomes smooth New Caledonia elections, Radio New Zealand International, 11 Μαΐου 2009.
14. 1 2  Radio Australia Αρχειοθετήθηκε 2011-08-12 στο Wayback Machine. Anti-independence party retains majority in New Caledonia elections, 11 Μαΐου 2009.
15. ↑  Frankreich, 28. September 1958 : Verfassung Direct Democracy
16. ↑  New Caledonia (France), 13 September 1987: Status Direct Democracy (Γερμανικά)
17. ↑  (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. σελ. 674. ISBN 978-3-8329-5609-7.
18. ↑  Décision Résultats référendum 1988 du 09 novembre 1988 Αρχειοθετήθηκε 2012-02-21 στο Wayback Machine. Συνταγματικό Συμβούλιο
19. ↑  France, 6 November 1988: New Caledonian Statute Direct Democracy (Γερμανικά)
20. ↑  New Caledonia (France), 8 November 1998: Nouméa Accord Direct Democracy (Γερμανικά)
21. ↑  "New Caledonia votes against independence from France", *Euronews*, 4 Νοεμβρίου 2018